CELEX: 32022H0621(01)
Language: sl
Date: 2022-06-17 00:00:00
Title: Priporočilo članov Sveta, ki predstavljajo države članice, katerih valuta je euro, z dne 17. junija 2022 Svetu o uvedbi eura na Hrvaškem 1. januarja 2023 2022/C 238/01

21.6.2022   
            
            
               SL
            
            
               Uradni list Evropske unije
            
            
               C 238/1
            
         
      PRIPOROČILO ČLANOV SVETA, KI PREDSTAVLJAJO DRŽAVE ČLANICE, KATERIH VALUTA JE EURO,
      z dne 17. junija 2022
      Svetu o uvedbi eura na Hrvaškem 1. januarja 2023
      (2022/C 238/01)
      ČLANI SVETA EVROPSKE UNIJE, KI PREDSTAVLJAJO DRŽAVE ČLANICE, KATERIH VALUTA JE EURO, –
      ob upoštevanju Pogodbe o delovanju Evropske unije in zlasti drugega pododstavka člena 140(2) Pogodbe,
      ob upoštevanju predloga Evropske komisije,
      ob upoštevanju poročila Evropske komisije,
      ob upoštevanju poročila Evropske centralne banke,
      ob upoštevanju naslednjega:
      
                  (1)
               
               
                  Člani Sveta, ki predstavljajo države članice, katerih valuta je euro, se na podlagi svoje ocene strinjajo z mnenjem Komisije, da je Hrvaška dosegla pravno skladnost in da spoštuje konvergenčna merila, ob upoštevanju dodatnih dejavnikov pa menijo tudi, da Hrvaška izpolnjuje potrebne pogoje za uvedbo eura.
               
            
                  (2)
               
               
                  Ob sklicevanju na konvergenčno oceno Komisije in Evropske centralne banke člani Sveta, ki predstavljajo države članice, katerih valuta je euro, izpostavljajo tudi pomen uspešnega izpolnjevanja zavez, sprejetih ob vstopu v mehanizem deviznih tečajev II, in poudarjajo, da je treba politike v celoti prilagoditi izzivom dolgoročnega ohranjanja trajnostne konvergence hrvaškega gospodarstva, zlasti inflacijske konvergence. V ta namen spodbujajo hrvaške organe, naj še naprej izvajajo fiskalno politiko, namenjeno doseganju preudarnega srednjeročnega fiskalnega položaja, in nadaljujejo izvajanje hrvaškega načrta za okrevanje in odpornost, da bi zagotovili uspešno sodelovanje v euroobmočju;
               
            
                  (3)
               
               
                  Člani Sveta, ki predstavljajo države članice, katerih valuta je euro, pričakujejo, da bo Hrvaška konstruktivno sodelovala pri zadevah, povezanih z upravljanjem evropskega mehanizma za stabilnost, upravljanjem krize v euroobmočju in dokončnim oblikovanjem strukture ekonomske in monetarne unije –
               
            PRIPOROČAJO SVETU EVROPSKE UNIJE:
      Odstopanje v zvezi s Hrvaško v smislu člena 139(1) Pogodbe o delovanju Evropske unije, kot je navedeno v členu 5 Akta o pristopu iz leta 2012 (1), bi se moralo odpraviti z učinkom od 1. januarja 2023.
      
         V Luxembourgu, 17. junija 2022
         
            
               Za Svet
            
            
               predsednik
            
            B. LE MAIRE
         
      
      
         (1)  UL L 112, 24.4.2012, str. 21.